PAROHIA BUNA VESTIRE ŞI DUMINICA SFINŢILOR ROMÂNI
DUBLIN NORD

ACATISTUL ŞI PARACLISUL
SFINTEI ICOANE A
MAICII DOMNULUI, GRABNIC ASCULTĂTOAREA
CARE ESTE VENERATĂ ÎN BISERICA NOASTRĂ PAROHIALĂ

Maica Domnului Grabnic Ascultătoarea

Minunat este Dumnezeu întru Sfinţii Săi între care, mai presus şi fără de asemănare, stă slava Preasfintei Stăpânei noastre de Dumnezeu Născătoarea şi Pururea Fecioarei Maria, Maica Domnului nostru!

Ea este Grabnic Ascultătoarea - acesta fiind chiar numele Prea Sfintei Ei Icoane venerată în Sfânta noastră Biserică parohială - tuturor celor care o cheamă cu credinţă în rugăciune spre a fi izbăviţi din încercările şi necazurile vieţii.

Atunci când toţi te părăsesc şi nici un ajutor de la om nu mai este, Maica Domnului cu siguranţă nu-ţi va trece cu vederea rugăciunea cu credinţă dinaintea Sfintei Ei Icoane Grabnic Ascultătoarea!

Se cade deci a citi în Biserică, sau la nevoie acasă, cu multă evlavie Acatistul şi Paraclisul Sfintei Icoane Grabnic Ascultătoarea, cerându-I Maicii Domnului ajutorul ca celeia ce ne poate efectiv ajuta, aşa precum a făcut-o şi în Cana Galileii unde Domnul a făcut prima Sa minune chiar la rugămintea Preacuratei Sale Maice (Ioan 2:1-11).

Cu glasul Arhanghelului să-I strigăm şi noi: Bucură-te cea plină de har, Domnul este cu tine (Luca 1:26) şi mulţumindu-I că a binevoit să vină la noi din Sfântul Munte Athos prin copia Preasfintei Ei Icoane Făcătore de Minuni numită Gorgoipikoos, adică Grabnic Ascultătoarea spre a ne binecuvânta jertfa zidirii Sfintei Biserici şi spre a ne fi nouă celor ce o cinstim un adevărat Izvor al Tămăduirilor sufleteşti şi trupeşti.

Acatistul
Preacuratei Stăpânei 
noastre de Dumnezeu Născătoarea cea 
Grabnic Ajutătoare!

In numele Tatalui si al Fiului si al Sfantului Duh, Amin.
Slava Tie, Dumnezeul nostru, Slava Tie!
Slava Tie, Dumnezeul nostru, Slava Tie!
Slava Tie, Dumnezeul nostru, Slava Tie!
Imparate ceresc, Mangaietorule, Duhul adevarului, Care pretutindenea esti si toate le implinesti, Vistierul bunatatilor si datatorule de viata, vino si Te salasluieste intru noi, si ne curateste pe noi de toata intinaciunea si mantuieste, Bunule, sufletele noastre.
Sfinte Dumnezeule, Sfinte tare, Sfinte fara de moarte, miluieste-ne pe noi!
Sfinte Dumnezeule, Sfinte tare, Sfinte fara de moarte, miluieste-ne pe noi!
Sfinte Dumnezeule, Sfinte tare, Sfinte fara de moarte, miluieste-ne pe noi!
Slava Tatalui si Fiului si Sfantului Duh si acum si pururea si in vecii vecilor. Amin.
Preasfanta Treime, miluieste-ne pe noi. Doamne, curateste pacatele noastre. Stapane, iarta faradelegile noastre. Sfinte, cerceteaza si vindeca neputintele noastre, pentru numele Tau.
Doamne miluieste, Doamne miluieste, Doamne miluieste.
Slava Tatalui si Fiului si Sfantului Duh si acum si pururea si in vecii vecilor. Amin.
Tatal nostru, Care esti in ceruri, sfinteasca-Se numele Tau, vie imparatia Ta, fie voia Ta, precum in cer si pe pamant. Painea noastra cea spre fiinta, da ne-o noua astazi, si ne iarta noua gresalele noastre, precum si noi iertam gresitilor nostri. Si nu ne duce pe noi in ispita, ci ne izbaveste de cel rau.
Pentru rugaciunile Preasfintei Nascatoare de Dumnezeu, ale Sfintilor Parintilor nostri si ale tuturor Sfintilor, Doamne Iisuse Hristoase, Fiul lui Dumnezeu, miluieste-ne pe noi. Amin.

Troparul
Catre Nascatoarea de Dumnezeu sa alergam toti cei ce suntem in necazuri – nenorociri, nevoi – si sa cadem inaintea Sfintei sale icoane cu credinta zicand din adancul sufletului: Auzi grabnic rugaciunea noastra, Fecioara, ceea ce te-a numit “Grabnic ajutatoare” – caci, pe tine, noi, robii tai te avem intru nevoi gata ajutatoare.

Condacul 1:
Alesei dintre toate neamurile, Maicii lui Dumnezeu si Imparatesei celei ce ia in graba aminte la rugaciunile celor smeriti si revarsa rauri de vindecari asupra credinciosilor de la icoana sa cea Sfanta, aducem cantare de multumire!
Iara tu – Aparatoarea cea mult milostiva apleaca-te cu buna vointa catre glasurile noastre cele de lauda si din toate nevoile slobozeste-ne pe noi, cei ce strigam spre tine: Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!
Icosul 1:
Cetele ingerilor cu smerenie iti slujesc si toate puterile ceresti cu cantari neincetate te fericesc, Nascatoare de Dumnezeu Fecioara, ca pe ceea ce ai nascut pe Imparatul ingerilor – Hristos Dumnezeul nostru! Iar noi, pacatosii, indraznind a te urma si nepricepandu-ne dupa vrednici a te preamari, cu smerenie inteleapta iti zicem:
Bucura-Te, salas al Dumnezeirii celei apropiate;
Bucura-Te, mirarea cea neincetata a ingerilor;
Bucura-Te, masa Sfanta care ne hranesti cu painea vietii;
Bucura-Te, maslin cu rod bun, care cu untdelemnul milostivirii ungi inimile noastre;
Bucura-Te, comoara nesecata a dumnezeiestilor daruri;
Bucura-Te, rau pururea curgator al minunilor;
Bucura-Te, aparatoarea celor obiditi;
Bucura-Te, mangaierea celor intristati;
Bucura-Te, ajutatoarea celor ce sunt in nenorociri;
Bucura-Te, vindecatoarea celor bolnavi;
Bucura-Te, intaritoarea celor slabanogi;
Bucura-Te, slobozotoarea celor robiti;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 2:
Vazand nesecata milostivirea Ta, Stapana, si multimea minunilor Tale pe care le-ai aratat si le arati prin Sfintele Tale icoane care ca niste stele de Dumnezeu luminate ai infrumusetat toata lumea ortodoxa – te rugam pe tine cu dragoste ceea ce ai inaltat neamul omenesc prin bunavointa Ta si ne inchinam Prea Cinstitului Tau Chip, cantand Fiului Tau Hristos Dumnezeu: Aliluia!
Icosul 2:
Aratand intelepciunea cereasca, Nascatoare de Dumnezeu, ai benevoit a hotara prin sortii pamantesti sa proslavesti icoana Ta de la Sfantul Munte Athos pe care insati – Grabnica ajutatoare – ai numit-o prin glas Dumnezeiesc care s-a auzit de la dansa, pentru ca toti vazand-o, cu cantari sa Te laude asa:
Bucura-Te, Maica milostiva fata de noi toti inaintea lui Hristos;
Bucura-Te, locas al Duhului Sfant;
Bucura-Te, aratarea dragostei lui Dumnezeu fata de oameni;
Bucura-Te, inaltarea neamului omenesc;
Bucura-Te, palat luminos al lui Dumnezeu Cuvantul;
Bucura-Te, ceea ce esti mai mare decat Sfanta Sfintelor;
Bucura-Te, ceea ce ai nascut pe Mielul lui Dumnezeu;
Bucura-Te, ceea ce ne-ai crescut spicul vietii;
Bucura-Te, pastratoare de aur a mancarii celei nepieritoare;
Bucura-Te, hranitoarea Hranitorului lumii;
Bucura-Te, ce prin mijlocirea Ta nadajduim a ne mantui;
Bucura-Te, care prin rugaciunile Tale asteptam a primi mostenirea cereasca;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 3:
Vadind cu putere dumnezeiasca pe trapezarul Nil de la manastirea Dohiaru, cel ce umbla cu necuviinta inaintea Sfintei Tale icoane l-ai pedepsit cu orbirea si slabanogirea, Nascatoare de Dumnezeu Fecioara, ca nimeni sa nu indrazneasca a defaima chipul Sfintei Tale icoane, pe care cu o arvuna a binevoirii Tale, cu milostivire ai daruit-o intrgului Munte Sfant al Athosului pentru ca toti locuitorii lui, cu glasuri cuvioase, sa cante Celui ce s-a nascut din Tine, Dumnezeu Cuvantul: Aliluia!
Icosul 3:
Avand nemarginita iubire de oameni rascumparati prin sangele Fiului Tau si Dumnezeul Nostru, Stapana prea buna, pocainta trapezarului Nil ai primit-o cu milostivire si i-ai daruit vindecare de orbire si slabanogire, pentru ca neincetat sa-Ti slujeasca Tie si sa aduca rugaciuni neincetate inaintea icoanei Tale vindecatoare zicand asa:
Bucura-Te, odraslirea Sfanta a lui Ioachim si Ana;
Bucura-Te, ceea ce ai nascut pe Cel ce a sfaramat capul sarpelui celui de demult;
Bucura-Te, cea prea binecuvantata intre femei;
Bucura-Te, ceea ce ai nascut mai presus de fire pe Mantuitorul sufletelor noastre;
Bucura-Te, ceea ce ai unit fecioria si nasterea;
Bucura-Te, ceea ce intre amandoua acestea Te-ai pastrat fara prihana;
Bucura-Te, ceea ce esti marea minune a lumii intregi;
Bucura-Te, mirarea tuturor neamurilor pamantului;
Bucura-Te, indreptarea celor ce gresesc;
Bucura-Te, intarirea in facerea de bine a celor ce pacatuiesc;
Bucura-Te, pedepsitoare care nu tii minte raul, nerazbunatoare-o;
Bucura-Te, inteleptitoare cu inima buna;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 4:
Scapand de furtunile vietii si adapostindu-se in limanul lin al mantuirii, Muntele Athos, cei adunati acolo aflau mangaiere bine facatoare si ajutor dumnezeiesc de la Sfanta Ta icoana, Nascatoare de Dumnezeu, de la care izvorasc raze de minuni si rauri de milostiviri nesecate.
Pentru aceasta toti aceia care in pustiurile Athosului voiesc sa dobandeasca mantuire prea marind indurarile Tale de Maica, cu multumire canta lui Dumnezeu: Aliluia!
Icosul 4:
Auzind glas Dumnezeiesc de la Sfanta Ta icoana, Stapana, trapezarul Nil Te-a cunoscut a fi grabnica ajutatoare a tuturor care cu credinta si cu dragoste alearga catre facatorul de minuni Chipul Tau si primind de la El inteleptire in nepasarile lor si luminarea ochilor lor sufletesti, striga Tie din tot sufletul cu multumire:
Bucura-Te, ceea ce prin pedeapsa vremelnica inteleptesti pe cei nepasatori;
Bucura-Te, ceea ce primesti cu milostivire pocainta de la cei ce pacatuiesc;
Bucura-Te, ceea ce indrumezi pe calea indreptarii pe cei rataciti;
Bucura-Te, ceea ce indreptezi cu milostivire ranile pacatelor noastre sufletesti;
Bucura-Te, ceea ce cu dragoste dojenesti pe cei ce staruie in nepasare;
Bucura-Te, ceea ce prin amarul suferintelor trupesti ii izbavesti de chinurile vesnice;
Bucura-Te, ceea ce potolesti valurile si framantarile patimilor;
Bucura-Te, ceea ce intinzi o mana de ajutor celor ce se prapadesc;
Bucura-Te, nadejdea celor fara nadejde;
Bucura-Te, bucuria celor intristati;
Bucura-Te, imbracamintea celor goi;
Bucura-Te, ocrotirea celor orfani;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 5:
Auzind vietuitorii manastirii Dohiaru cuvintele Tale cele insuflate de Dumnezeu, ti-au zidit Tie – Grabnica ajutatoare – o biserica langa Arhondaric, unde se afla icoana Ta facatoare de minuni, Prea Curata Fecioara si care mangaie pe toti credinciosii cu semnele milelor Tale.
De aceea nu ne lipsi nici pe noi smeritii, care dupa datorie Te laudam si cantam Facatorului de minuni Dumnezeu: Aliluia!
Icosul 5:
Vazand raurile de minuni ce se revarsa de la Sfanta Ta icoana – Grabnic ajutatoare – toti vietuitorii Muntelui Athos alearga la ea pentru inchinare! Iara Tu, Maica Domnului, tuturor le dai dupa trebuinta fiecaruia, neimputinat, darurile milostivirii Tale, indemnandu-i pe ei cu multumire sa-Ti cante Tie:
Bucura-Te, Maica milostivirii si a indurarilor;
Bucura-Te, masa insufletita a Atottiitorului;
Bucura-Te, ceea ce L-ai impreunat cu trup pe Fiul lui Dumnezeu;
Bucura-Te, camara zamislirii celei fara de samanta;
Bucura-Te, ceea ce ai intrupat pe Cel fara de trup;
Bucura-Te, ceea ce ai unit pe Dumnezeu cu oamenii;
Bucura-Te, priveliste prea dorita a celor cuviosi;
Bucura-Te, bucuria dumnezeiasca a postitorilor;
Bucura-Te, veselia linistita a pustnicilor;
Bucura-Te, nadejdea puternica a monahilor;
Bucura-Te, ceea ce biruiesti legiunile de demoni;
Bucura-Te, ceea ce rusinezi pe vrajmasii mantuirii oamenilor;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 6:
Muntele Athosului propovaduieste milele si minunile Tale, Prea Binecuvantata Maica Domnului nostru si luminat se infrumuseteaza cu multimea icoanelor tale, printre care icoana Ta numita “Grabnic Ajutatoare”, ca o luna plina straluceste cu raze de minuni, luminand sufletele noastre cu multimea darurilor Dumnezeiesti si facandu-ne pe noi sa cantam, marind pe Dumnezeu Cel in Treime, Cel ce Te-a proslavit pe Tine: Aliluia!
Icosul 6:
Prin icoana Ta, Prea Cinstita Marie, Nascatoare de Dumnezeu, stralucit-ai lumina mantuirii tuturor celor care ratacesc in intunericul pacatelor si al patimilor, si pe acesta ai numit-o: Grabnica ajutatoare pentru ca cei ce se roaga inaintea ei cu credinta si umilinta sufleteasca, sa-Ti cante Tie:
Bucura-Te, fulger care luminezi sufletele;
Bucura-Te, tunet care infricosezi pe cei ce se leapada de Tine;
Bucura-Te, adapostirea lina a celor obositi de zbuciumul marii vietii;
Bucura-Te, liman neiviforat al celor ce sunt tulburati de valurile patimilor;
Bucura-Te, propovaduirea spre curatia sufleteasca a celor tineri;
Bucura-Te, acoperamant si aparare a fecioriei;
Bucura-Te, ceea ce inmoi impietrire a inimii;
Bucura-Te, ceea ce minunat incalzesti raceala sufletului;
Bucura-Te, ceea ce pe calea mantuirii indreptezi pe cei credinciosi;
Bucura-Te, ceea ce-i indreptezi de la calea pieirii pe cei ce se pocaiesc;
Bucura-Te, mijlocitoarea noastra inaintea Fiului lui Dumnezeu;
Bucura-Te, ceea ce neincetat Il rogi sa ne miluiasca pe noi pacatosii;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 7:
Vrand sa arati marea Ta iubire fata de neamul omenesc, Nascatoare de Dumnezeu, Prea Buna ai ales Muntele Athosului unde ai inmultit locasurile monahicesti, ca toti cei ce sunt inviforati de desertaciunile lumesti sa poata afla acolo liman lin si binefacator pentru mantuire si ajutati de Tine sa se invredniceasca de mostenirea cereasca si sa cante, impreuna cu Sfintii, Prea Sfintei Treimi: Aliluia!
Icosul 7:
Semne noi ale milostivirii Tale ai aratat, Stapana, prin minunata proslavire a Sfintei Tale icoane – Grabnica ajutatoare – nu numai monahilor din Muntele Athos, ci si tuturor dreptslavitorilor crestini care cu evlavie cinstesc chipul acestei icoane a Ta, ca toti sa-Ti cante:
Bucura-Te, Maica Dumnezeului Nostru;
Bucura-Te, ceea ce inainte si dupa nastere esti Fecioara;
Bucura-Te, ceea ce pe Tine Te fericesc toate neamurile;
Bucura-Te, ca Ti-a facut Tie marire Cel Puternic;
Bucura-Te, ca a cautat spre smerenia Ta, Domnul;
Bucura-Te, ca a binevoit asupra bunatatii Tale, Imparatul imparatilor;
Bucura-Te, fiica binecuvantata a Tatalui Ceresc;
Bucura-Te, Nascatoarea cea fara o cunoastere barbateasca a Fiului Celui mai inainte de veci;
Bucura-Te, primitoare neprihanita a Duhului Sfant;
Bucura-Te, comoara tamaduitoare a Harului Dumnezeiesc;
Bucura-Te, infrumusetare a lumii de sus;
Bucura-Te, aparatoarea lumii de jos;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 8:
Calatori si trecatori suntem noi pe pamant si, dupa cuvantul Apostolului, neavand aici cetate statatoare pentru a locui, catre cine vom alerga, Stapana, in mahnirile si necazurile noastre, daca nu catre Tine, Prea Buna! Nu ne indeparta pe noi Maica lui Dumnezeu! Nu ne spune noua: nu va cunosc pe voi din pricina pacatelor voastre, ci miluieste-ne pe noi cei singuratici si lipsiti de ajutor si primeste-ne in vesnicele locasuri – Adapostitoarea noastra – ca noi cu bucurie sa cantam intru slava cereasca Imparatului Ceresc, Hristos,: Aliluia!
Icosul 8:
Tuturor credinciosilor le este mangaietor a privi spre icoana Ta, Prea Sfanta Stapana, in care Te vedem tinand in brate pe Pruncul cel mai dinainte de veci, pe Domnul nostru Iisus Hristos, caruia ne inchinam cu umilinta, ca Ziditorului si Dumnezeului nostru, iara Tie, adevaratei Nascatoare de Dumnezeu, cu umilinta Iti zicem:
Bucura-Te, pururea Fecioara, care ai fost invrednicita de buna vestirea Arhanghelului Gavriil;
Bucura-Te, mireasa pururea Fecioara;
Bucura-Te, Maica Luminii celei prea inalte, care luminezi sufletele tuturor;
Bucura-Te, tron insufletit al Ziditorului cerului si al pamantului;
Bucura-Te, porumbita blanda;
Bucura-Te, mieluseaua fara de prihana;
Bucura-Te, pahar care reversi bucurie;
Bucura-Te, vas nesecat al apei vietii celei fara de moarte;
Bucura-Te, chivot al mirului celui bine mirositor al lui Iisus Hristos;
Bucura-Te, caci prin Tine duhoarea patimilor noastre se indeparteaza;
Bucura-Te, caci prin Tine am cunoscut pe Fiul lui Dumnezeu;
Bucura-Te, caci prin Tine ne-am invatat a ne inchina Dumnezeului in Treime;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 9:
Toate neamurile Te fericesc pe Tine dupa cuviinta, Nascatoare de Dumnezeu, caci de la rasarit pana la apus este laudat numele Tau! Iara vietuitorii Muntelui Athos, Te socotesc pe Tine a fi Acoperitoarea lor, caci locul acela l-ai insemnat printr-o deosebita bunavointa, savarsind multime de minuni si revarsand milele Tale cele bogate asupra celor ce salasluiesc acolo, ca ei cu multumire sa cante prin Tine, lui Dumnezeu: Aliluia!
Icosul 9:
Inteleptii cei mandrii de intelepciunea lor nu pot sa priceapa taina pururea Fecioriei Tale, Nascatoare de Dumnezeu, nici nu pot sa lamureasca puterea facatoare de minuni ce se revarsa de la prea cinstitele Tale icoane, spre tamaduirea celor suferinzi si spre orice folos sufletesc sau trupesc pentru oameni! Iara noi, marturisindu-te pururea Fecioara cu toata credinta si fara de indoiala, ne inchinam icoanei Tale Sfinte si Iti zicem acestea:
Bucura-Te, auzirea cea cu indoiala celor necredinciosi;
Bucura-Te, lauda cea de cinste a celor credinciosi;
Bucura-Te, ceea ce din pantece curat pe Hristos fara de intinaciune L-ai nascut;
Bucura-Te, ceea ce in timpul nasterii cheile fecioriei nu le-ai sfaramat;
Bucura-Te, Maica si Fecioara, Prea Binecuvantata;
Bucura-Te, Nascatoare de Dumnezeu proslavita;
Bucura-Te, lauda fecioarelor;
Bucura-Te, bucuria neincetata a maicilor;
Bucura-Te, Una fara de prihana si Una intre femei;
Bucura-Te, ceea ce ai nascut pe Cel Fagaduit – Zdrobitorul capului sarpelui;
Bucura-Te, ceea ce ai izbavit de osanda veche pe stramosii cei cazuti;
Bucura-Te, ceea ce prin nasterea Ta ai deschis oamenilor Raiul cel inchis;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 10:
Lucrand la mantuirea oamenilor iubitori de Hristos ai binevoit Nascatoare de Dumnezeu, sa alegi Muntele Athosului, pentru a fi locuit de monahi si ai zis prin vedenie primului pustnic al Athosului, prea cuviosului Petru: “Sa fie muntele acesta totdeauna locuinta monahilor”, mangaindu-l cu fagaduinta buna ca vei fi ajutatoarea tuturor celor ce isi vor petrece viata acolo in chip minunat placut lui Dumnezeu, daruindu-le cele de cuviinta si izbavindu-l de toate necazurile ca neincetat sa cante lui Dumnezeu: Aliluia!
Icosul 10:
Zid de aparare esti Fecioara pentru toti monahii drept credinciosi, pastratorii fecioriei si a curatiei! Pentru aceasta ai hotarat ca Muntele Athos ales de Tine, sa fie neprimitor femeilor, ca locuitorii monahi sa vietuiasca acolo fara ispita pacatului, punandu-si in Tine singura lor nadejde de mantuire, dupa Dumnezeu, si sa cante Tie unele ca acestea:
Bucura-Te, floare nevestejita a curatiei;
Bucura-Te, crin campenesc al curatiei;
Bucura-Te, sfesnic purtator de lumina cereasca care luminezi pe ravnitorii curatiei;
Bucura-Te, scriptura a intelepciunii Dumnezeiesti, care inteleptesti pe pastratorii fecioriei;
Bucura-Te, mijlocitoarea mantuirii pentru monahii ce isi petrec viata dupa Dumnezei;
Bucura-Te, acoperitoarea si aparatoarea locuitorilor si pustnicilor Muntelui Athos;
Bucura-Te, ceea ce reversi bucurie binefacatoare in inimile iubitoare de Dumnezeu;
Bucura-Te, ceea ce dai mangaiere duhovniceasta sufletelor celor amarate;
Bucura-Te, hranitoarea cea buna a fecioarelor si a orfanilor celor fara de mama;
Bucura-Te, ceea ce Dragostea Mirelui Celui fara de moarte indulcesti cetele cele feciorelnice;
Bucura-Te, puternica ajutatoare in graua lupta cu patimile trupesti;
Bucura-Te, neadormita supraveghetoare a asezamintelor celor monahicesti;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 11:
Smerita noastra cantare ce Ti-o aducem din plinatatea dragostei si a osardiei, n-o trece cu vederea, Prea Curata, si nu Te intoarce de la noi, cei intinati cu multe pacate, si ajuta-ne noua Prea Buna, sa ne curatim prin pocainta si sa sporim in viata curata si placuta lui Dumnezeu, avandu-te pe Tine ajutatoare si intrumatoare in staruinta ca, dupa vrednicie si dreptate, sa putem a canta Domnului: Aliluia!
Icosul 11:
Sfanta Ta icoana, Nascatoare de Dumnezeu, neclintit straluceste prin razele minunilor tale si pe toata lumea o lumineaza, gonind toata lucrarea vrajmasa cu puterea lui Dumnezeu ce se revarsa de la ea! Pentru aceasta ne bucuram si noi pacatosii avand un astfel de zalog al Bunavointei Tale fata de noi. Grabnica ajutatoare cu multumire strigam Tie:
Bucura-Te, raza a soarelui ce nu apune;
Bucura-Te, aurora zilei cele neinserate;
Bucura-Te, ceea ce ai rasarit dimineata mantuirii noastre;
Bucura-Te, ceea ce ai nascut pe Mirele cel fara de moarte al sufletelor noastre;
Bucura-Te, ceea ce implinesti dorintele noastre cele placute lui Dumnezeu;
Bucura-Te, ceea ce in scarbe si in necazuri te grabesti spre ajutorul nostru in bine;
Bucura-Te, Rai inchipuit de minte, plin de mangaiere duhovniceasca;
Bucura-Te, ceea ce din plinatatea Ta si noua ne izvorasti picaturi de mangaiere;
Bucura-Te, ceea ce racoresti vapaia patimilor noastre;
Bucura-Te, ceea ce cu osardie dai o binefacatoare stare sufleteasca celor ce o cauta;
Bucura-Te, ceea ce mult iubesti pe toti cei in curatia fecioriei vietuiesc;
Bucura-Te, ceea ce prin vise si vedenii cercetezi pe alesii lui Dumnezeu;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 12:
Harul lui Dumnezeu care salasluieste in Sfanta Ta icoana, numita de Tine – Grabnica ajutatoare – Stapana, atrage catre ea pe toti cei intristati si impovarati si nu deserti se intorc ei de la acest izvor al milelor si indurarilor Tale Nascatoare de Dumnezeu! In scarbe – bucurie, in napaste – apare, in boale – vindecare fara plata primind de la facatorul de minuni chipul Tau, Prea Buna Sfanta Nascatoare de Dumnezeu, si cu multumire canta datatorului de bine Dumnezeu: Aliluia!
Icosul 12:
Cantand minunile Tale, Stapana, si mare mila Ta fata de neamul omenesc, stim ca nevrednici suntem sa Te preamarim pe Tine, ceea ce esti mai cinstita decat Heruvimii si mai slavita fara asemanare decat Serafimii, dar nadajduind spre nemarginita milostivire a Ta, Prea Sfanta Nascatoare de Dumnezeu, cu smerenie aducem Tie cantarile acestea:
Bucura-Te, adapostirea lina a celor care se nevoiesc in buna cinstire;
Bucura-Te, prea dulce convorbire a celor tacuti;
Bucura-Te, bucurie binefacatoare a celor ce vietuiesc prin munti si prin pustietati;
Bucura-Te, tainica inteleptire a robilor lui Dumnezeu ce in taina locuiesc in lumea aceasta;
Bucura-Te, impacarea cu Dumnezeu a pacatosilor ce se pocaiesc;
Bucura-Te, conducatoarea cea mai mare a Muntelui Athos;
Bucura-Te, ceea ce acolo l-ai luminat pe Petru, iubitorul de posturi, prin vedenia Ta;
Bucura-Te, ceea ce l-ai daruit cu multe binefaceri pe Atanasie cel inteleptit de Dumnezeu prin aratarea Ta;
Bucura-Te, ceea ce multi cuviosi ai Athosului l-ai proslavit cu slava cereasca;
Bucura-Te, ceea ce locuitorilor muntelui aceluia o deosebita dragoste le-ai aratat;
Bucura-Te, vindecatoarea fara plata a trupurilor noastre;
Bucura-Te, calauzitoarea sufletelor noastre catre Imparatia cea prea inalta;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

Condacul 13: (acest condac se zice de trei ori)
O! Cea ce toti cantata Maica, ceea ce te-ai numit Grabnica Ajutatoare, intru icoana Ta, Nascatoare de Dumnezeu, Marie! Primeste cu mila aceasta putina rugaciune a noastra, pe care ti-o aducem cu osardie, cu credinta si cu dragoste, si roaga pe Treimea cea pururea inchinata, sa ne izbaveasca de ghena cea de foc, de intunericul cel de nepatruns si de munca cea vesnica! Ca prin mijlocirea Ta sa mostenim Imparatia Cerurilor si sa ne invrednicim cu Sfintii a canta lui Dumnezeu: Aliluia!

Apoi se zice iarasi Icosul 1:
Cetele ingerilor cu smerenie iti slujesc si toate puterile ceresti cu cantari neincetate te fericesc, Nascatoare de Dumnezeu Fecioara, ca pe ceea ce ai nascut pe Imparatul ingerilor – Hristos Dumnezeul nostru! Iar noi, pacatosii, indraznind a te urma si nepricepandu-ne dupa vrednici a te preamari, cu smerenie inteleapta iti zicem:
Bucura-Te, salas al Dumnezeirii celei apropiate;
Bucura-Te, mirarea cea neincetata a ingerilor;
Bucura-Te, masa Sfanta care ne hranesti cu painea vietii;
Bucura-Te, maslin cu rod bun, care cu untdelemnul milostivirii ungi inimile noastre;
Bucura-Te, comoara nesecata a dumnezeiestilor daruri;
Bucura-Te, rau pururea curgator al minunilor;
Bucura-Te, aparatoarea celor obiditi;
Bucura-Te, mangaierea celor intristati;
Bucura-Te, ajutatoarea celor ce sunt in nenorociri;
Bucura-Te, vindecatoarea celor bolnavi;
Bucura-Te, intaritoarea celor slabanogi;
Bucura-Te, slobozotoarea celor robiti;
Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!
si Condacul 1:
Alesei dintre toate neamurile, Maicii lui Dumnezeu si Imparatesei celei ce ia in graba aminte la rugaciunile celor smeriti si revarsa rauri de vindecari asupra credinciosilor de la icoana sa cea Sfanta, aducem cantare de multumire!
Iara tu – Aparatoarea cea mult milostiva apleaca-te cu buna vointa catre glasurile noastre cele de lauda si din toate nevoile slobozeste-ne pe noi, cei ce strigam spre tine: Bucura-Te, prea buna si grabnic ajutatoare – ceea ce rugaciunile noastre toate spre bine le implinesti!

RUGACIUNE:
Prea Binecuvantata Stapana, Pururea Fecioara, Nascatoare de Dumnezeu, ceea ce ai anscut pe Dumnezeu Cuvantul mai presus de fire, pentru mantuirea noastra si Te-ai aratat ca o mare a darurilor Dumnezeiesti si rau pururea curgator al minunilor si reversi bunatati celor ce cu credinta alearga catre Tine!
Cazand inaintea Chipului Tau cel Minunat, ne rugam Tie prea buna Maica a Iubitorului de oameni Stapana! Revarsa asupra noastra milele Tale cele bogate si grabeste a implini rugamintile noastre pe care le aducem Tie Grabnica ajutatoare care ne sunt de folos, mangaiere si mantuire pentru fiecare randuindu-le.
Cerceteaza cu harul Tau Prea Milostiva Stapana pe robii Tai si daruieste celor inviforati liniste, celor legati slobozire si pe toti mangaie, care sunt intristati de felurite necazuri!
Izabaveste, Prea Milostiva Stapana, toate orasele si satele de foamete, de boale, de cutremur, de potop, de foc, de sabie, si de orice alta nenorocire sau pedeapsa vremelnica sau vesnica, indepartand, prin indrazneala Ta de Maica, toata mania lui Dumnezeu!
Slobozeste pe robii Tai de slabanogire sufleteasca, de tulburarea patimilor si a caderilor in pacat, ca fara impiedicare, vietuind in veacul acesta, intru toata buna cinstire a Ta, sa ne invrednicim de vrednicile bunatati prin Harul si iubirea de oameni ale Fiului Tau si Dumnezeului nostru, caruia sa cuvine toata slava, cinstea si inchinaciunea, impreuna cu Cel fara de Inceput al sau Parinte si cu Prea Sfantul Duh, acum si pururea si-n vecii vecilor! Amin!

Canon Paraclis 
la Icoana Stăpânei noastre
de-Dumnezeu-Născătoarei şi pururea-Fecioarei Maria, 
cea numită Grabnic-Ascultătoarea. 

Preotul face începutul obişnuit: Binecuvântat este Dumnezeul nostru;
strana: Amin; şi numaidecât
Psalmul 142
Doamne, auzi rugăciunea mea, ascultă cererea mea întru adevărul Tău, auzi-mă întru dreptatea Ta. Şi să nu intri la judecată cu robul Tău, că nu se va îndrepta înaintea Ta tot cel viu. Că a gonit vrăjmaşul sufletul meu, smerit-a la pământ viaţa mea, aşezatu-m-a întru cele întunecate, ca pe morţii cei din veac. Şi s-a mâhnit întru mine duhul meu, întru mine s-a tulburat inima mea. Adusu-mi-am aminte de zilele cele din început; cugetat-am la toate lucrurile Tale, la faptele mâinilor Tale am gândit. Tins-am către Tine mâinile mele, sufletul meu ca un pământ fără de apă Ţie. Degrab auzi-mă, Doamne; slăbit-a duhul meu. Să nu întorci faţa Ta de la mine şi să mă asemăn celor ce se pogoară în groapă. Auzită fă mie dimineaţa mila Ta, că spre Tine am nădăjduit. Arată mie, Doamne, calea pe care voi merge, că la Tine am ridicat sufletul meu. Scoate-mă de la vrăjmaşii mei, Doamne; la Tine am scăpat. Învaţă-mă să fac voia Ta, că Tu eşti Dumnezeul meu. Duhul Tău cel bun mă va povăţui la pământul cel drept. Pentru numele Tău, Doamne, mă vei via; întru dreptatea Ta scoate-vei din necaz sufletul meu; şi întru mila Ta sfârşi-vei pe vrăjmaşii mei şi pierde-vei pe toţi cei ce necăjesc sufletul meu, că eu sunt robul Tău.
apoi cântăm
Dumnezeu este Domnul şi S-a arătat nouă;
bine este cuvântat Cel ce vine întru numele Domnului.
cu Stihurile acestea:
Mărturisiţi-vă Domnului că este bun, că în veac este mila Lui.
Toate neamurile m-au înconjurat, şi în numele Domnului i-am înfrânt pe ei.
De la Domnul s-a făcut aceasta, şi este minunat întru ochii noştri.

şi Troparul Paraclisului. Glasul al 4-lea. Cel ce pe Cruce Te-ai suit.
La chipul Maicii Dumnezeului nostru·
să alergăm cei în primejdii şi-n scârbe,·
şi din adâncuri, fraţilor, aşa să-i strigăm:·
Degrabă auzi-ne rugăciunea, Fecioară,·
cum îţi e şi numele· Grabnic-Ascultătoare,·
că apărare tare te avem· şi la nevoie· scăpare preagrabnică.
Slavă. acelaşi.
Şi acum. Asemeni.
Nu vom tăcea, de-Dumnezeu-Născătoare,· de a grăi noi stăpâniile tale;
că pentru noi de n-ai fi stat solind la Hristos,
cine ne-ar fi izbăvit· dintr-atâtea primejdii?;
sau cine ne-ar fi păzit· nerobiţi pân-acuma?;
nu vom lipsi, dar, de a te ruga,· că mântui pururi, Stăpână, pe robii tăi.

Psalmul 50.
Miluieşte-mă, Dumnezeule, după mare mila Ta şi după mulţimea îndurărilor Tale şterge fărădelegea mea. Mai vârtos mă spală de fărădelegea mea şi de păcatul meu curăţeşte-mă. Că fărădelegea mea eu o cunosc şi păcatul meu înaintea mea este pururea. Ţie Unuia am greşit şi vicleşug înaintea Ta am făcut, ca să Te îndreptăţeşti întru cuvintele Tale şi să biruieşti când vei judeca Tu. Că iată, în fărădelegi m-am zămislit şi în păcate m-a născut maica mea. Că iată, adevărul ai iubit, cele nearătate şi cele ascunse ale înţelepciunii Tale ai arătat mie. Stropi-mă-vei cu isop şi mă voi curăţi, spăla-mă-vei şi mai vârtos decât zăpada mă voi albi. Auzului meu vei da bucurie şi veselie, bucura-se-vor oasele cele smerite. Întoarce faţa Ta de către păcatele mele şi toate fărădelegile mele şterge-le. Inimă curată zideşte întru mine, Dumnezeule, şi duh drept înnoieşte întru cele dinlăuntru ale mele. Nu mă lepăda pe mine de la faţa Ta şi Duhul Tău cel Sfânt nu-L lua de la mine. Dă mie bucuria mântuirii Tale şi cu duh stăpânitor întăreşte-mă. Învăţa-voi pe cei fără-de-lege căile Tale şi cei necinstitori la Tine se vor întoarce. Izbăveşte-mă din sângiuri, Dumnezeule, Dumnezeul mântuirii mele; bucura-se-va limba mea de dreptatea Ta. Doamne, buzele mele vei deschide şi gura mea va vesti lauda Ta. Că de ai fi voit jertfă, aş fi dat; arderi de tot nu vei binevoi. Jertfa lui Dumnezeu – duhul zdrobit; inimă zdrobită şi smerită Dumnezeu nu va urgisi. Fă bine, Doamne, întru bunăvoirea Ta Sionului şi zidească-se zidurile Ierusalimului. Atunci vei binevoi jertfa dreptăţii, ridicare şi arderi de tot. Atunci vor pune pe altarul Tău viţei.
Apoi canonul, 
Peasna I. Glasul al 8-lea. Apa trecând-o.
Stihul: Preasfântă Născătoare de Dumnezeu, mântuieşte-ne pe noi.
Slăvită mulţimea minunilor· şi-a milelor tale· încercând a le lăuda,·
Grabnic-Ascultătoare Stăpână,· ţie din suflet mă rog, dăruieşte-mi har.
stihul, apoi
Cine de lucrarea chipului tău nu se minunează?· că de trei ori monahului
grăitu-i-ai dintr- însul şi Grabnic·-Ascultătoare, Fecioară, numitu-te-ai.
Slavă.
Marea ta minune cum voi putea· s-o vestesc, Stăpână?·
că pe monahul cel nemonah· 
întâi l-ai lovit cu nevederea· apoi vedere i-ai dat cu puterea ta.
Şi acum.

Bucură-te a noastră · biserică sfântă,·
că pe Doamna zidirilor· acoperământ o ai şi pază,·
Icoana ei minunată primindu-o.

Peasna a III-a. Cel ce bolta cerească.
Roditori arătat-ai,· Maică, pe cei fără prunci,·
toată sterpiciunea, Fecioară,· degrab dezlegându-o·
şi întristarea gonind,· Grabnic-Ascultătoare;·
Cine, dar, măririle nu ţi le va vesti?

Toată lumea vesteşte· ale Icoanei tale minuni,·
Grabnic-Ascultătoare Fecioară,· la Apus şi la Răsărit;·
că tu fântână te-arăţi,· izvorâtoare de haruri,·
celor ce cu dragoste cheamă numele tău.
Slavă.
De la mâna femeii· celei cucernice s-a gonit·
boala cea cumplită, Fecioară,· cu cercetarea ta·
ci, izbăvindu-se· din durere aceea·
mulţumire a adus degrab, bucurându-se.
Şi acum.
Chipul tău, Preacurată,· s-a arătat prea-nfrumuseţat,·
strălucind mai mult decât raza· cea curată a soarelui;·
Cine să poată, dar,· să te cânte pe tine·
de care şi îngerii de frică se-acoperă.

şi aceste două tropare
Ascultă,· Fecioară pururea Grabnic-Ascultătoare,·Stăpână a tuturor,· 
rugăciunea robilor tăi·
şi scapă-ne din primejdia de tot felul.
Norii· puţinăţii-de-suflet, Maică Fecioară,·goneşte-mi cu harul tău· 
şi bucurie dă mie celui ce-ţi cânt,·
al Bucurie vasule preacurate.

Ectenie. Apoi sedealna. Glas 2. Fierbinte soleşti.
Cu mare război· acum înconjurându-ne·
vrăjmaşii văzuţi,· Stăpână, şi cei nevăzuţi;·
îţi strigăm cu dragoste:· Sfărâmă armele lor cu puterea ta,·
Grabnic-Ascultătoare, dăruind· celor ce-ţi cântă· viaţă paşnică.

Peasna a IV-a. Auzit-am, Doamne.
Pân- la margini vestitu-s-a· cu-har-dăruită sfântă Icoana ta·
şi pe limba tuturora stă· numele Grabnic-Ascultătoarei Maici.

Arătându-ţi minunile· şi-n vis şí aievea, Maică a Domnului,·
săvârşeşti în lume pururea· lucruri preaslăvite cu puterea ta.
Slavă.
Cine, Maică, în strâmtorări· chematu-ţi-a numele cel preaminunat·
şi să nu-l fi auzit degrab,· arătându-te Grabnic-Ascultătoare lui?
Şi acum.
Fericită făcutu-te-ai *a noastra biserică sfântă,·
cu al Grabnicei-Ascultătoare Maici· chip dumnezeiesc îmbogăţindu-te.

Peasna a V-a. Luminează-ne pe noi.
Cum, dar, voi privi· eu, nevrednicul, la chipul tău·
cel preacurat, Născătoare-de-Dumnezeu,·
Grabnic-Ascultătoare,· ochii avându-i preaîntinaţi?

Mare şi uscat,· Împărăteasă a zidirilor,·
vestesc minunile chipului tău slăvit,·
că amândouă· desfătatu-s-au de harul tău.
Slavă.
Furul l-ai vădit,· ce-a răpit banii aproapelui,·
Împărăteasă şi Maică a Domnului,·
şi cu dreptate· înapoi i-ai dat aceluia.
Şi acum.
Chipul tău curat· zugrăvit întru Icoana ta·
ca lumina-i străluceşte pe cei ce-l văd·
şi i se-nchină,· sărutându-l cu evlavie.

Peasna a VI-a. Rugăciunea voi vărsa.
Cu dragoste· slugii arătându-te,· ca o maică l-ai chemat către tine,·
până ce, Maică-Fecioară, scăpat-a· nevătămat din prinsoarea tâlharilor;·
ci şi noi, dară, robii tăi,· să te-aflăm maică plină de dragoste.

Nu avem,· Preacurată, robii tăi,· altă scăpare afară de tine;·
pentru aceasta strigăm cu credinţă:· Scapă, Fecioară, din toată primejdia·
preasfântă mânăstirea ta· şi pe cei care vin cu evlavie.
Slavă.
Scăpatu-l-ai· pe acela ce-n valuri· a chemat preacuratul tău nume;·
ci şi pe noi· de înecul, Fecioară,· cel sufletesc şi trupesc mântuieşte-ne,·
şi la limanul cel senin al mântuirii, cu harul tău, scoate-ne.
Şi acum.
Pe tine· mântuire te are· şi scăpare-n primejdie lumea;·
pentru aceasta· la icoana ta sfântă· de pretutindeni aleargă toţi oamenii·
şi toţi te află în nevoi· mângâiere, Stăpână, şi pavăză.

şi aceste două tropare
Ascultă,· Fecioară pururea Grabnic-Ascultătoare,· Stăpână a tuturor,·
rugăciunea robilor tăi·
şi scapă-ne din primejdia de tot felul.
Norii· puţinăţii-de-suflet, Maică Fecioară,· goneşte-mi cu harul tău·
şi bucurie dă mie celui ce-ţi cânt,·
al Bucurie vasule preacurate.

Ectenie. Apoi condacul. Glas 2. Păzitoarea creştinilor.
Cumplit tulburaţi de viforul ispitelor·
şi rău potopiţi de-nălţările patimii·
pe marea cea amară a vieţii pământeşti,·
către Icoana ta acum· cu credinţă alergăm· ca la un liman prealiniştit;·
Mâna spre noi întinde-ţi,· ca Fiul tău către Petru,·
şi din tot valul preacumplit,· Fecioară,· pe toţi izbăveşte-ne.

şi numaidecât Prochimenul. Glasul 4.
Pomeni-voi numele tău întru tot neamul şi neamul.

Stih: Ascultă, fiică, şi vezi, şi pleacă urechea ta 
şi uită poporul tău şi casa părintelui tău 
şi va pofti împăratul frumuseţea ta. 

Preotul: Domnului să ne rugăm. (Strana: Doamne miluieşte.)
Că sfânt eşti Dumnezeul nostru şi întru sfinţi Te odihneşti 
şi Ţie slavă înălţăm,
Tatălui şi Fiului şi Sfântului Duh, acum şi pururea şi în vecii vecilor.
Strana: Amin. Toată suflarea să laude pe Domnul (de trei ori).
Preotul: Şi pentru ca să ne învrednicim noi a asculta Sfânta Evanghelie….

Evanghelia: Din cea după Luca
(I, 39-56).
În zilele acelea, sculându-se Maria, a mers cu grabă în ţinutul muntos, într-o cetate a lui Iuda, şi a intrat în casa lui Zaharia şi s-a închinat Elisabetei. Şi a fost, când a auzit Elisabeta închinăciunea Mariei, că a săltat pruncul în pântecele ei; şi s-a umplut de Duh Sfânt Elisabeta, şi a strigat cu glas mare şi a zis: Binecuvântată eşti tu între femei şi binecuvântat este rodul pântecelui tău. Şi de unde mie aceasta, ca să vină Maica Domnului meu la mine? Că iată, cum a ajuns glasul închinăciunii tale la urechile mele, a săltat pruncul de bucurie în pântecele meu. Şi fericită este cea care a crezut că se vor împlini cele spuse ei de la Domnul. Şi a zis Maria: Măreşte sufletul meu pe Domnul şi s-a bucurat duhul meu de Dumnezeu, Mântuitorul meu. Că a căutat spre smerenia roabei Sale; că, iată, de acum mă vor ferici toate neamurile. Că mi-a făcut mie măriri Cel Puternic, şi sfânt numele Lui. Şi mila Lui în neamul neamurilor spre cei ce se tem de El. Făcut-a tărie cu braţul Său, risipit-a pe cei mândri întru cugetul inimii lor. Surpat-a pe cei puternici de pe scaune şi a înălţat pe cei smeriţi, pe cei flămânzi i-a umplut de bunătăţi şi pe cei bogaţi i-a trimis afară deşerţi. Sprijinit-a pe Israil, sluga Sa, ca să pomenească mila, precum a grăit către părinţii noştri, lui Avraam şi seminţiei lui, în veac. Şi a rămas Maria împreună cu ea ca la trei luni; şi s-a întors la casa ei.

Slavă Tatălui şi Fiului şi Sfântului Duh.
Părinte, Cuvântule, Duhule, Treime în Unime,
curăţeşte mulţimea greşalelor mele.

Şi acum şi pururea şi în vecii vecilor. Amin.
Pentru rugăciunile, Maicii Grabnic-Ascultătoare, Milostive,
curăţeşte mulţimea greşalelor mele.

Stih: Miluieşte-mă, Dumnezeule, după mare mila ta, 
şi după mulţimea îndurărilor Tale şterge fărădelegea mea.

Prosomia aceasta. Glas 6. Cu totul nădejdile.
Cererea plineşte-o,· dumnezeiască Mireasă,·
celora ce pururea· alergăm cu dragoste la Icoana ta,·
cerând cu evlavie,· Grabnic-Ascultătoare,· apărarea ta şi sprijinul,·
şi slobozeşte-ne· dintru tot necazul şi bolile·
şi toate strâmtorările· cele sufleteşti şi cele trupeşti,·
ca să-ţi cântăm totdeauna,· slăvind pe Fiul tău şi Dumnezeu,·
pe Care, Maică, înduplecă-L· să ne mântuiască pe noi.

Peasna a VII-a. Tinerii din Iudeea.
Dăruit-ai vederea,· Grabnic-Ascultătoare Stăpână, orbilor;·
ci grabnic luminează· şi ochii noştri, Maică,· cei trupeşti şi cei sufleteşti,·
ca să-ţi cântăm ne-ncetat· măririle, Stăpână.

Dăruit-ai auzul,· Preacurată Fecioară Marie, surzilor;·
Deschide, dar, şi nouă· urechea sufletească· şi trupească asemenea·
ca să-ţi cântăm ne-ncetat· măririle, Stăpână. 
Slavă.
După cum izbăvit-ai· oarecând de lăcuste pe cinstitorii tăi,·
asemeni de acestea· şi toată vătămarea· izbăveşte-ne şi pe noi,·
ca să-ţi cântăm ne-ncetat· măririle, Stăpână.
Şi acum.
După cum îndreptat-ai,· Preacurată Fecioară, pe slăbănog oarecând,·
îndreaptă-ne asemeni· cu-a ta ocrotire· şi pe noi cei slăbănogiţi,·
ca ne-ncetat să-ţi cântăm· măririle, Stăpână.

Peasna a VIII-a. Pe Împăratul ceresc.
Din felurite· boli, Preacurată Fecioară,· izbăveşte-ne cu apărarea ta caldă,·
precum izbăvit-ai· pe mulţi odinioară.

Izvor de daruri,· Grabnic-Ascultătoare,· Icoana ta arătatu-s-a lumii,·
din care iau pururi· cei însetaţi, Fecioară. 

Lăudăm pe Tatăl, pe Fiul şi pe Sfântul Duh, pe Domnul.

Descoperindu-l· pe cel pierdut, Preacurată,· bucurie tuturor dăruit-ai,·
că mare e, Maică,· harul Icoanei tale.

Şi acum.
Poruncii tale,· Împărăteasa zidirii,· toate stihiile grabnic se pleacă;·
de carii izbăveşte-i· pe cei care te cheamă.

Stih: Să lăudăm, bine să cuvântăm şi să ne închinăm Domnului 
cântându-L şi preaînălţându-L întru toţi vecii.

şi Irmosul

»Pe Împăratul· Ceresc, pe Care Îl laudă· Oştile Îngereşti, lăudaţi-L· şi preaînălţaţi-L întru toţi vecii.

Apoi Peasna a IXa. Întâi Irmosul, fără stih.

»Fecioară Preacurată,· cei mântuiţi prin tine· de-Dumnezeu-Născătoare te mărturisim,· cu netrupeştile Cete· pe tine mărindu-te.
 
Într-aceasta biserică sfântă· cetele celor bolnavi adunaţi-vă· 
că-ntr-însa Doctorul şade,· cel fără de arginţi.

iar de suntem în altă parte, zicem aşa: 
Cu râvnă la Icoana· Grabnic-Ascultătoarei· cetele celor bolnavi adunaţi-vă,·
veniţi la Doctorul mare,· cel fără de arginţi.

Icoana ta se-arată· altă scăldătoare· a Siloamului, Maica Stăpânului,·
boala din trup şi din suflet cu totul gonindu-o.
Slavă.
Icoana Preacuratei,· cea din Dohiaríu,· ca o făclie luceşte marginilor·
şi-mbelşugat luminează pe cei ce O laudă.
Şi acum.
Cu toţii la Icoana· Grabnic-Ascultătoarei,· 
cei din primejdii, veniţi cu evlavie,·
ca să luaţi preabogatul ei har al minunilor.

Apoi Cuvine-se cu adevărat... şi Megalinariile

Icoana Fecioarei, o, fraţilor,· 
cea numită Grabnic-Ascultătoarea să o cinstim;·
că minuni lucrează· şi dă tămăduire;· 
veniţi, dar, cu credinţă şi râvnă s-o sărutăm.

Turn având, Fecioară, preaîntărit·
şi loc de scăpare· minunată Icoana ta,·
alergăm la dânsa· în vreme de primejdii,·
de toată uneltirea degrab izbăvindu-ne.

Acum ne-a cuprins vreme de necaz,·
acum trebuieşte· minunatul tău ajutor;·
Scapă-ne de toată nevoia şi necazul·
şi-ntinde-ne, Stăpână, mână de ajutor.

Cerurile-ţi poartă, Stăpâna mea,·
sufletul şi trupul,· strălucind precum fulgerul,·
iar noi dobandit-am * Icoana ta numită·
Grabnic-Ascultătoare, Maica Stăpânului.

Ochii, Preacurată, ridică-ţi-i,· 
căutând cu milă· către cei care îţi cinstesc· 
slăvita Icoană· şi cu râvnă te roagă,·
şi cererea lor toată grabnic plineşte-le.

În ceasul ieşirii sufletului· 
ajută-mi, Fecioară,· să văd sfântă Icoana ta,·
mângâiere dându-mi· şi căutând cu blândeţe· 
şi izgonind departe feţele dracilor.

Mă rănesc, Marie, cu dorul tău,· 
dragostea mă arde· căutând la Icoana ta;·
şi văzând eu slava· ta şi frumuseţea,·
nu mă mai satur, Maică, să-ţi cânt, lăudându-te.

Ce vom răsplăti noi nevrednicii·
robii tăi, Fecioară,· pentru darul tău preabogat·
că ne-ai dat Icoana· Grabnic-Ascultătoare·
cerească bogăţie, Maica Stăpânului? 

Cu toate Oştirile îngereşti,·
cu Botezătorul,· cu Apostolii cei slăviţi·
şi cu tot soborul Sfinţilor, Stăpână,·
Fiului tău te roagă, toţi să ne mântuim.

Apoi Sfinte Dumnezeule..., Preasfântă Treime..., Tatăl nostru...

şi Troparul. Glas 1. Locuitor pustiului.
Cu icoana Ta slăvită,· Născătoare de Dumnezeu,·
ca şi cu o fântână izvorâtă-de-Dumnezeu îmbogăţindu-ne,·
dintr-însa al minunilor şuvoi· luăm îmbelşugat ca din Eden;·
că tu, Grabnic-Ascultătoare, eşti ajutor· celora ce te laudă:·
Slavă, Stăpână, darurilor tale;· Slavă, fecioriei tale;·
Slavă negrăitei tale purtări de grijă către noi.

Stihira asemănândă. Glasul al 2-lea. Tuturor, ca o bună, le ajuţi.

Scapă-ne pe cei care cinstim,· 
Maică Grabnic-Ascultătoare,· sfântă Icoana ta·
dintru feluritele· boli sufleteşti şi trupeşti,·
de năvala păgânilor,· de foame şi ciumă,·
de foc şi de sabie· şi multe alte bătăi,·
ca să lăudăm cu credinţă· preadumnezeiescul tău nume,·
pururi din primejdii izbăvindu-ne.

Stăpână, primeşte rugăciunile robilor tăi
şi ne izbăveşte pe noi din toată nevoia şi necazul.
Toată nădejdea mea spre tine o înalţ, Maica lui Dumnezeu,
păzeşte-mă sub acoperământul tău.
şi acest tropar pe glasul întâi
Pentru rugăciunile tuturor Sfinţilor Tăi, Doamne,
şi ale Născătoarei-de-Dumnezeu,
pacea Ta dă-ne-o nouă şi ne miluieşte pe noi, ca un singur Îndurat.
şi preotul încheie zicând
Pentru rugăciunile.

Dumnezeului nostru slavă. Amin.

într-acest chip tradus, cu acrivia podobiei, 
de Sabin cântăreţul
bisericii Sfântului Grigorie Palama din Bucureşti
la aducerea Icoanei Preasfintei Stăpânei noastre 
de-Dumnezeu-Născătoare, 
celei numite Grabnic-Ascultătoarea,
din anul mântuirii 2015, chiar de praznicul Sfântului Grigorie.

Distih 1
Degrab ascultă, Grabnic-Ascultătoare,
rugăciunea mea, a lui Sabin tălmaciul.

Distih 2
Iar noi cei de la marginea Europei
mulţumire aducem Ţie, Celei Grabnic Ascultătoare,
căci în Biserica Ta din Dublin, din Athos ai binevoit să vii
ca strigarea de ajutor a poporului Tău degrab să o auzi,
când înaintea Preasfintei Tale Icoane, cu genunchii plecaţi, pe Tine te mărim.
(Dublin, de Sânziene, 2017)